**Consell Escolar 31/01/2023**

En la reunió del Consell Escolar, celebrada el 31 de gener de 2023, s'han tractat els següents punts:

- Es donen les explicacions pertinents per a aprovar el Balanç econòmic de l'any 2022.

El document s'aprova i se li remetrà a Conselleria.

- S'aprova una eixida de 6é de Primària per a realitzar una visita pel barri de Ciutat Vella.

- Direcció i Claustre donen explicacions sobre els esdeveniments ocorreguts recentment entorn de la votació de la Jornada contínua.

Els i les representants de les famílies proposem que el debat romanga obert per a reflexionar amb més calma, per a proporcionar informació adequada a les famílies, en un sentit o en un altre, i perquè qualsevol intent futur de canvi de jornada es trate de la manera més assossegada possible, sense generar distensió i fomentant l'esperit participatiu.

- S'informa que la sala d'informàtica està a punt d'habilitar-se perquè el Claustre puga portar allí als i les alumnes a realitzar determinades activitats que requereixen de l'ús d'ordinadors.

- La biblioteca del centre també està a punt d'obrir-se. Queden per finalitzar xicotets detalls i s'intentarà posar en marxa el programa de Biblioteca Tutoritzada que gestiona l'AMPA.

A més, es vol utilitzar la biblioteca com un espai més on els i les docents puguen portar als i les alumnes a realitzar activitats: Lectures dialògiques, lectura com a oci, etc…

- El Claustre vol realitzar gestions per a dinamitzar els patis.

- S'informa Direcció que, a partir d'ara, Clara Pons passarà a ser la representant de l'AMPA en el Consell Escolar, en substitució de Carmen Poyatos.

- Se sol·licitarà a Serunion, l'empresa que proporciona actualment el servei de menjador, la insonorització de l'espai del menjador, amb l'objectiu de reduir al màxim el soroll generat per els/les comensals.

- A aquesta sessió del Consell Escolar van acudir un alumne i una alumna de 6é, representants de l'alumnat. Es va escoltar les seues peticions i se'ls va informar de determinats protocols i circumstàncies que afecten el col·legi que desconeixien.

En la mesura que siga possible, s'intentarà satisfer les seues peticions.